Source: http://ec.europa.eu/civiljustice/parental_resp/parental_resp_ita_hu.htm
Timestamp: 2018-01-23 12:01:36+00:00

Document:
﻿ Európai Bizottság - Európai Igazságügyi Hálózat - Szülői felelősség - Olaszország
Európai Bizottság > EIH > Szülői felelősség > Olaszország
Utolsó frissítés: 08-11-2007
A frissitett változat megtekinthetö
14. Bizonyos esetekben előfordulhat, hogy bírósághoz kell fordulni a szülői felelősséggel kapcsolatos határozat végrehajtása érdekében. Milyen bírósághoz kell fordulni és milyen eljárás követendő ilyen esetekben?
15. Mi a teendő, ha valaki egy másik tagállam bírósága által szülői felelősség tárgyában hozott döntést Olaszországban akar elismertetni vagy végrehajtatni? Milyen eljárás követendő ilyen esetekben?
16. Melyik bírósághoz kell fordulni, ha valaki a szülői felelősséggel kapcsolatban másik tagállam bírósága által hozott határozat elismerését kívánja kifogásolni? Milyen eljárás alkalmazandó ilyen esetekben?
17. Milyen jogszabály érvényes olyan szülői felelősséggel kapcsolatos eljárás esetén, amikor a gyermek vagy a felek nem Olaszországban élnek, illetve állampolgárságuk különböző?
A szülői felelősség mindazon jogokat és kötelezettségeket jelenti, amelyeket a jog a gyermekkel kapcsolatban a szülőkre ruház, és amelyeket kizárólag a gyermek érdekében lehet és kell gyakorolni és teljesíteni.
A gyermekükért felelős szülőknek döntéseket kell hozniuk a gyermek jólétével, felnevelésével és oktatásával kapcsolatban. A szülők a gyermek vagy születendő gyermek jogi képviselői, gyermekük nevében tárgyalhatnak, és gyermeküket a bíróság előtt képviselhetik. A szülők felelősek a kiskorú rendszeres pénzügyeinek intézéséért, bár különleges esetben a gyámhatósági feladatokat ellátó bíróság másként rendelkezhet. Ha a jog másként nem rendelkezik, a szülőknek korlátozott idejű dologi joguk van a gyermek vagyona felett.
A szülői felelősség azonban a szülők leszármazottainak eltartását, felnevelését és oktatását is magában foglalja.
A szülői felelősség mindkét szülőt terheli, a szülői felelősséget a szülőknek közösen, egyetértésben kell gyakorolniuk a gyermek nagykorúvá vagy függetlenné válásáig. Ha a szülők különösen fontos kérdésekben nem értenek egyet, bármelyik szülő a családügyi bírósághoz fordulhat, amely a felelősséget arra a szülőre ruházza, aki a bíróság megítélése szerint az adott esetben a leginkább alkalmas a gyermek érdekeinek védelmére.
Természetes leszármazás esetén a gyermeket elismerő és együtt élő szülők felelősek a gyermekért. Ha a szülők nem élnek együtt, a felelősség azé a szülőé, akivel a gyermek együtt él, illetve amennyiben a gyermek egyik szülővel sem él együtt, a felelősség a gyermeket elsőként elismerő szülőre hárul.
Mindenesetre a szülői felelősséggel nem rendelkező szülő fenntartja a jogot a gyermek felnevelésének, iskoláztatásának és életkörülményeinek felügyeletére.
Ha mindkét szülő elhunyt vagy más okból nem tudja teljesíteni szülői feladatait, a gyermek érdekeltségeinek helye szerint illetékes bíróság gyámot nevez ki a gyermekhez.
Ha a szülők nem gyakorolják jogaikat és nem teljesítik kötelezettségeiket, e magatartásukat figyelembe veszik, amikor a szülői felelősség visszavonásáról, vagy arról döntenek, hogy a gyermek örökbeadható, mivel szülei elhagyták. Ezeket az intézkedéseket a gyám kinevezése előtt rendelik el, kivéve, ha az eljárás során, a szülői felelősség felfüggesztését követően ideiglenes kinevezésről rendelkeznek.
Különválás vagy a házasság felbontása esetén a bíróság dönt a szülői felelősség kérdésében.
Ha a különválás közös megegyezéssel történik, vagy a házaspár közös megegyezéssel kérte a házasság felbontását, a bíróság a különválásról, illetve a házasság felbontásáról szóló végzés kibocsátása során vizsgálja a gyermek helyzetét.
A házaspár bármikor kérheti a gyermek helyzetének felülvizsgálatát, és a felülvizsgálatot a rebus sic stantibus elv alapján folytatják le.
Különválás vagy a házasság felbontása esetén a szülői felelősség kérdésével a különválásról vagy a házasság felbontásáról szóló döntés foglalkozik. A bíróság köteles figyelembe venni a felek megegyezését, amely azonban rá nézve nem kötelező erejű. A bíróság saját megállapításai alapján vagy az egyik fél kérelmére különböző intézkedéseket hozhat (vö. a Polgári Perrendtartás 155. szakasza és az 1970/898. törvény 6. szakasza).
Ha a különválás közös megegyezéssel történik, és a szülők a gyermek felügyeletéről és eltartásáról olyan megegyezést kötnek, amely nem szolgálja a gyermek érdekét, a bíróság ismerteti a szükséges változtatásokat, és ha a megoldás nem elfogadható, a bíróság a döntéshozatal során elutasíthatja a megegyezést (vö. a Polgári Perrendtartás 158. szakasza).
Ha a házasság felbontását mindkét fél kérte, és a bíróság megállapítja, hogy a gyermekekre vonatkozó feltételek nem szolgálják a gyermekek érdekét, az ügyet rendes eljárásban tárgyalják, tehát a szülők kötelesek az ügyet vizsgáló bíró előtt megjelenni (vö. az 1970/898. törvény 4. szakasza).
Nincs alternatív vitarendezési mód ezekre a problémákra. A bíróság – különösen a családügyi bíróság – a szociális szolgálatoktól is segítséget kérhet, esetleg közvetítés formájában, amelynek célja közösen olyan megoldást kidolgozni, amely a bíróságra benyújtható.
A különválásról vagy házasság felbontásáról szóló végzést kibocsátó bíróság:
határoz arról, hogy a házaspár melyik tagját illeti meg a szülői felügyeleti jog, és megállapítja a szülői felügyeleti joggal nem rendelkező szülő láthatási jogát; a bíróság együttes vagy felváltva gyakorolt felügyeletet is elrendelhet, amelyekről a házasság felbontásáról szóló jogszabály kifejezetten rendelkezik, amelyek azonban különválás esetén is alkalmazhatók;
meghatározza a gyermekek eltartásához, felneveléséhez és iskoláztatásához a másik fél által kötelezően nyújtandó hozzájárulás mértékét és módját;
határoz arról, kit illet a család otthonában tartózkodás joga, különös tekintettel arra a szülőre, aki a felügyeleti jogot gyakorolja a gyermek felett;
megfelelően rendelkezik a gyermek vagyonának kezeléséről, közös felügyelet esetén megállapítja, hogy afelett mindkét szülő - korlátozott időtartamra - dologi jogokkal rendelkezik;
meghozza a gyermekkel kapcsolatos egyéb intézkedéseket (például az esetjog kimondja, hogy a gyermekek érdeke a nagyszülőkel való kapcsolattartás, és kialakította a találkozás szabályait).
Főszabályként – eltérő bírósági rendelkezés hiányában – a gyermek felügyeletéért kizárólag a szülői felügyeleti joggal rendelkező szülő felelős.
A gyermekkel kapcsolatos legfontosabb döntéseket azonban – eltérő bírósági rendelkezés hiányában – mindkét szülőnek közösen kell meghoznia.
Az esetjog értelmében fontos döntésnek minősül az iskolaválasztás és oktatási irány, a pályaválasztás, amely irányban a gyermek továbbtanul, a nem sürgős ügyek eldöntése (ha nincs más megoldás, a tájékoztatási kötelezettség nem fontos), a gyermeknek az országból történő tartós kivitelére vonatkozó döntés (egyes esetekben a gyermek felügyeleti jogával rendelkező szülő által hozott döntés a gyermek érdekében hozottnak minősül, bár a láthatási jogot újra meg kell határozni – vö. a Semmítőszék 1995/1732. határozata).
A bíróság döntése értelmében a szülők közös felügyeleti joggal is rendelkezhetnek, amennyiben a bíróság megítélése szerint ez a gyermekek érdeke, különös tekintettel a gyermekek életkorára.
A módosított 1970/898. törvény 6. szakaszában megállapított szabályok nem túlságosan előíró jellegűek, a jogszabály a részleteket a bíróság mérlegelésére bízza.
A gyakorlatban, ha a bíróság a közös felügyeleti jog mellett dönt, a gyermek az egyik szülővel (általában az anyával) él együtt, ellenben a másik szülő nagyobb szerepet játszik a gyermek életében. Bár a jog igyekszik a konfliktusokat csökkenteni és a szülőket együttműködésre ösztönözni, nem mindig ez az eredmény, és a bíróságok valójában ritkán ítélnek meg közös felügyeleti jogot.
A felváltva gyakorolt felügyeleti jog még ritkább, mivel az esetjog általános vélekedése szerint ez olyan megoldás, ami nem biztosít stabil életvitelt a gyermekek és szülők számára.
A parlament előtt jelenleg zajlik a közös felügyeletről szóló törvényjavaslat vitája.
A gyermekek felügyeleti joga iránti kérelmet a különválást vagy a házasság felbontását követően a különválásról illetve a házasság felbontásáról szóló végzést kibocsátó bíróságon kell benyújtani. A kereset formájában benyújtott kérelemnek tartalmaznia kell az alapjául szolgáló körülmények leírását, és igazolni kell a törvényes vagy törvényesített gyermekek, illetve a mindkét házastárs által házasságuk fennállása alatt örökbefogadott gyermekek létezését. Az utolsó kereseti igazolást csatolni kell a keresethez, illetve ellenkérelemhez (vö. az 1970/898. törvény 4. szakasza és módosításai).
Ha az egyik vagy mindkét szülő bántalmazza a gyermeket, a gyermeknek a kérelem benyújtásakor fennálló szokásos tartózkodási helye szerinti családügyi bíróság végzést bocsáthat ki a szülői felügyeletre vonatkozóan. A családügyi bíróság minden alkalmas intézkedést megtehet, ideértve olyan végzés kibocsátását is, amely eltiltja a bántalmazó szülőt a család otthonába történő belépéstől, vagy megfosztja őt felügyeleti jogától. Az említett intézkedések bármikor hatályon kívül helyezhetők.
Ha a szülők nem házasok, a szülői felelősséggel kapcsolatos kérdésekről a gyermek szokásos tartózkodási helye szerinti bíróság határoz.
Ha a szülői felügyeletről a különválást vagy a házasság felbontását kimondó végzés kibocsátását követően döntenek, a különválási eljárás vagy a bontóper szabályai alkalmazandók (ld. a házasság felbontásáról szóló végzés). Amennyiben a tárgyalás idején a békítési kísérlet sikertelenül zárult, a gyermek érdekében sürgős ideiglenes intézkedéseket hoznak, amelyek szükség esetén végrehajthatóak. Sürgősségi eljárásról nincs rendelkezés, de nincs is rá szükség. Ha a szülő bántalmazza a gyermeket, a családügyi bíróság meghozza az általa szükségesnek ítélt sürgősségi intézkedéseket.
A szülői felelősséggel kapcsolatos kérdéseket (azaz a 10. kérdés B és C alpontjában említett ügyeket is) a családügyi bíróságnak kell tárgyalnia. Az eljárásra a Polgári Törvénykönyv 336. szakasza vonatkozik, a tanácsokban zajló eljárásokra vonatkozó általános rendelkezésekkel összefüggésben (a Polgári Perrendtartás 737. és következő szakaszai). A másik szülő, mindkét szülő vagy az ügyészség kérelmére válaszul a bíróság a döntéshozatal előtt meghallgatja az összefoglaló tényállást, az ügyészt és azt a szülőt, akivel szemben az intézkedés meghozatalát kérték. Sürgős esetben a bíróság a gyermek érdekében ideiglenes intézkedést is hozhat. Védőügyvéd jelenlétére ebben a szakban nincs szükség. A parlament előtt jelenleg zajlik az ilyen eljárásokban kötelezően előírt szakértő védőről szóló törvényjavaslat vitája.
Költségmentesség igényelhető az eljárás költségei (a szakértői véleményt is beleértve) és az ügyvédi díj fedezésére. Hangsúlyozandó továbbá, hogy a különválási eljárásnál, a bontópernél és a szülői felelősséggel kapcsolatos eljárásoknál nem azok a szokásos díjtételek alkalmazandók, amelyek a polgári ügyek tárgyalási jegyzékbe történő felvételére vagy a peren kívüli eljárások bármely szakaszára irányadóak (vö. az egységes szerkezetbe foglalt 115/2002. törvény 10. szakasza).
A szülői felelősség kérdésében a különválási eljárás vagy a bontóper során hozott határozatok megfellebbezhetők; további fellebbezés nyújtható be az eredeti fellebbezés ügyében hozott határozat ellen a Semmítőszékhez.
A különválási eljárás vagy a bontóper során megállapított feltételeket megváltoztató határozatok elleni fellebbezést a fellebbviteli bíróságon kell benyújtani a határozat kézbesítésétől számított 10 napon belül (a Polgári Perrendtartás 710. és 737. szakasza; az 1970/898. törvény 9. szakasza és annak későbbi módosításai). A fellebbviteli bíróság döntése ellen semmítő fellebbezés nyújtható be (kizárólag jogsértés esetén) az Alkotmány 111. cikke alapján (Semmítőszék, 2004, 24265).
A családügyi bíróság a kérelemre válaszul korlátozhatja vagy csökkentheti a szülői felelősség mértékét, ha végzést bocsátottak ki a különválásról vagy a házasság felbontásáról. A családügyi bíróság határozata ellen a fellebbviteli bíróságon nyújtható be fellebbezés a határozat közlésétől számított 10 napon belül. A fellebbviteli bíróság döntése ellen semmítő fellebbezés nyújtható be.
Eltérő jogszabályi rendelkezés hiányában a bírósági végzések és más határozatok végrehajthatóságához a végzésnek, illetve határozatnak erről szóló záradékot kell tartalmaznia.
A bírósági titkár látja el záradékkal a határozatot (vö. a Polgári Perrendtartás 475. szakasza), miután ellenőrizte, hogy a rendes fellebbezésre, a semmítő fellebbezésre, illetve a visszavonásra a Polgári Perrendtartás 395. szakaszának (4) bekezdése és 395. szakaszának (5) bekezdése alapján rendelkezésre álló határidő lejárt.
A végrehajthatóságról szóló végzés – a bírósági titkári irodán lepecsételt egyetlen határozatpéldány formájában – kizárólag azon fél részére bocsátható ki, akinek javára a határozat szól. Az érintett fél a határozatot hozó hivatal vezetőjétől további példányokat kérhet, aki kibocsátja a szükséges végzést (a Polgári Perrendtartás 475. szakasza és a végrehajtási rendelet 124. és 153. szakasza alapján).
Az olasz rendszer reformjáról szóló 1995/218 törvény értelmében a nem olasz bíróságok által hozott nemzetközi magánjogi ítéleteket automatikusan elismerik, ha azonban ezeket megtámadják vagy végre kell azokat hajtatni, felülvizsgálatuk kizárólag az eseményt követően történhet. Az ügyet a végrehajtás helye szerinti fellebbviteli bíróság elé utalják. Különleges rendelkezés hiányában az ügy az első fokú rendes eljárás szabályai szerint zajlik, bár az ügyet bírói testület vizsgálja. A jogerős döntést ítélet formájában kell meghozni.
A szülői felelősség tárgyában más tagállamban (Dánia kivételével) hozott határozatokra (a szülői felelősség átruházása, gyakorlása, átadása, teljes vagy részleges visszavonása, továbbá védintézkedések a gyermek vagyonának kezelésével, védelmével, illetve felszámolásával kapcsolatban) a 2201/2003/EK tanácsi rendelet (Brüsszel II.) az irányadó, amely elsőbbséget élvez az ugyanezen tárgyú multinacionális megállapodásokkal szemben; továbbá a 2201/2003/EK rendelet (amely az említett rendeletet kifejezetten hatályon kívül helyezi) a korábbi Brüsszel II. rendelet alkalmazási körének kiterjesztésén túlmenően rendelkezik a gyermek láthatásával és hazatelepülésével kapcsolatos határozatok automatikus, külön eljárás nélkül történő elismeréséről és végrehajthatóságáról valamennyi tagállamban.
A szülői felelősséggel kapcsolatos minden más határozatot is automatikusan elismernek. Bármelyik érintett fél kérheti azonban a határozat elismerését vagy el nem ismerését a rendeletben meghatározott indokok alapján (21. és 23. cikk).
Az eljárás két szakaszból áll, amelyet a rendelet (30. cikk) részben meghatároz: az első szakasz egy ex parte kibocsátott figyelmeztetés, a második szakasz pedig kifogással kezdődik, amelynek során a kontradiktórius eljárás valamennyi szabályát be kell tartani.
A legitimálás az érdekelt fél feladata, aki igényét panasz formájában nyújtja be. Az ügyben illetékes bíróság az azon személy lakóhelye szerinti bíróság, akivel szemben a végrehajtási végzést kibocsátották, illetőleg a kérelemben megnevezett gyermek szokásos tartózkodási helye szerinti bíróság. Ha az említett helyek egyike sem abban a tagállamban található, ahol a határozatot végre kívánják hajtatni, a végrehajtás helye szerinti bíróság az illetékes.
A kérelemhez csatolni kell a határozat másolatát és a rendelet 39. cikkében említett szabványos igazolást. A bíróság azonban ezek benyújtására határidőt szabhat, elfogadhat egyenértékű okiratokat, illetve - amennyiben úgy véli, hogy a dokumentumok nem szükségesek a döntéshez - azok benyújtásától eltekinthet.
Ha a határozatot végre kell hajtatni, az érdekelt félnek kérnie kell a végrehajthatóvá nyilvánítást. A joghatóság és az eljárásra való illetékesség meghatározása az elismerésre vonatkozó szabályok alapján történik.
A tartási kötelezettséggel kapcsolatos kérdések a 44/2001/EK rendelet hatálya alá tartoznak.
A fellebbezést a fellebbviteli bíróságon kell benyújtani. A joghatóság kérdésében a rendeletben meghatározott követelmények alapján határoznak. Ha fellebbezést nyújtanak be, a bíróság a peres eljárás szabályait alkalmazza, és megállapítási ítélettel zárja az eljárást, amely a Semmítőszéken megfellebbezhető.
Az 1995/218. törvény 36. szakasza értelmében a gyermek jogállásától függ a szülők és gyermekeik között fennálló személyes és vagyoni kapcsolat, ideértve a szülői felelősséggel összefüggő kérdéseket is. Eltérő rendelkezés hiányában a viszonyítási pont a gyermeknek az ügy bíróság elé terjesztésének időpontjában fennálló állampolgársága. Ha a gyermek egynél több állampolgársággal rendelkezik, azon állam joga alkalmazandó, amellyel a gyermek kapcsolata a legszorosabb. A törvény 19. szakasza értelmében, ha a gyermek egynél több állampolgársággal rendelkezik, amelyek közül az egyik olasz, az olasz állampolgárság élvez elsőbbséget.
A gyermekvédelemmel kapcsolatos határozatokra vonatkozóan (a Polgári Törvénykönyv 330. és 333. szakasza alapján hozott intézkedéseket is ideértve) az 1995/218. törvény 42. szakasza az 1961. évi Hágai Egyezményre hivatkozik. Az egyezmény 3. cikke elrendeli, hogy valamennyi szerződő államnak kötelezően el kell ismernie a gyermek felügyelet alá helyezésének alapját képező azon jogviszonyokat (a szülői felelősséget is ideértve), amelyekre a gyermek állampolgársága szerinti állam hazai joga alkalmazandó; ez azt jelenti, hogy a 3. cikk a 36. cikkel megegyező feltételekkel alkalmazandó. Ha azonban a gyermek személyét vagy vagyonát súlyos kockázat fenyegeti, a gyermek szokásos lakóhelye szerinti állam hatóságai, illetve sürgős esetben a gyermek tartózkodási vagy a vagyon helye szerinti állam hatóságai a hazai jog alapján védintézkedéseket tehetnek (az egyezmény 8. és 9. cikke).
2005. december 31-i állapot.
« Szülői felelősség - Általános információk | Olaszország - Általános információk »

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság